১৯৯৩ সালের নির্বাচনে পিপিপি সর্বাধিক সংখ্যক আসন জিতেছিল এবং একটি জোটপ্রধান হিসেবে বেনজির ভুট্টো প্রধানমন্ত্রী হন। তবে ১৯৯৭ সালের ৫ নভেম্বর ভুট্টোর প্রাক্তন মিত্র রাষ্ট্রপতি লেগারি দুর্নীতি ও ক্ষমতার অপব্যবহারের অভিযোগে মেয়াদপূর্ণের ২ বছর আগে সরকারকে বরখাস্ত করেন। এই অভিযোগগুলোর মধ্যে আর্থিক অব্যবস্থাপনা, পুলিশ হত্যা বন্ধে ব্যর্থ হওয়া, বিচারিক স্বাধীনতা নষ্ট করা এবং সংবিধান লঙ্ঘনও অন্তর্ভুক্ত ছিল। ভুট্টোর স্বামী আসিফ আলি জারদারিসহ পিপিপি পার্টির বেশ কয়েকজন সদস্যকে আটক করা হয়েছিল, যাদের বিরুদ্ধে সরকারী কাজের ব্যবস্থা করার জন্য কমিশন নেওয়ার অভিযোগ ছিল।

প্রাক্তন স্পিকার ও পিপিপির সদস্য জমিদার মিরাজ খালিদকে অন্তর্বর্তীকালীন প্রধানমন্ত্রী নিযুক্ত করা হয়। জাতীয় সংসদ এবং প্রাদেশিক সংসদগুলো ভেঙে দেওয়া হয় এবং ১৯৯৭ সালের ৩ ফেব্রুয়ারি নির্বাচনের আহ্বান জানানো হয়। ভুট্টো নিজের বিরুদ্ধে সমস্ত অভিযোগ অস্বীকার করেছিলেন এবং সুপ্রীম কোর্টের কাছে তাকে বরখাস্ত করার বিপক্ষে আবেদন করেছিলেন। তবে আদালত জানুয়ারিতে রায় দিয়েছে যে বরখাস্তের আইনত বৈধতা পাওয়ার পক্ষে পর্যাপ্ত প্রমাণ রয়েছে।

পটভূমি
ফলাফল
প্রচারণা
বেলুচিস্তান